open-index/open-wikipedia-markdown huggingface dataset:
Στάδιο Ώρχους

Το **Στάδιο Ώρχους** (δανικά: *Aarhus Stadion*), γνωστό ως **Ceres Park** για λόγους χορηγίας, είναι στάδιο ποδοσφαίρου στο Ώρχους της Δανίας, το οποίο είναι η έδρα της Ώρχους ΓΦ από τη δεκαετία του 1920. Με σημερινή χωρητικότητα 19.433 θεατών, είναι το τρίτο μεγαλύτερο στάδιο ποδοσφαίρου στη Δανία. Αποτελεί μέρος του αθλητικού συγκροτήματος, γνωστό ως Αθλητικό Πάρκο Ώρχους (δανικά: Aarhus Idrætspark), που διευθύνεται από την Ceres Park & Arena.

Ο χώρος εγκαινιάστηκε τον Ιούνιο του 1920 ως Στάδιο Ώρχους, με σημαντικές ανακαινίσεις να γίνονται τις δεκαετίες του 1990 και του 2000. Τα τελευταία χρόνια, είναι γνωστό με πολλά ονόματα λόγω χορηγιών. **Atletion** (2003–2006), **NRGi Park** (2006–2015) και τον Ιούλιο του 2015 μετονομάστηκε σε **Ceres Park**, όταν τα δικαιώματα ονομασίας για ποδοσφαιρικούς αγώνες και εκδηλώσεις της Ώρχους ΓΦ αποκτήθηκαν από την Ζυθοποιεία Ceres, θυγατρική της Royal Unibrew. Στους αγώνες της FIFA και της UEFA, είναι γνωστό με την αρχική του ονομασία, Στάδιο Ώρχους, λόγω περιορισμών χορηγίας.

## Ιστορία

## Αγώνες
Στις 27 Μαΐου 2006, η Εθνική Δανίας έπαιξε φιλικό εναντίον της Παραγουάης στο Στάδιο Ώρχους. Αυτός ήταν ο πρώτος εντός έδρας αγώνας της Εθνικής Δανίας που δεν διεξήχθη στο Στάδιο Πάρκεν της Κοπεγχάγης, από το 1992.

Το 2007, το στάδιο φιλοξένησε δύο από τους αγώνες της Δανίας για τα προκριματικά του Ευρωπαϊκού Πρωταθλήματος του 2008 εναντίον του Λίχτενσταϊν και της Ισπανίας, αφού η UEFA όρισε τους αγώνες εκτός Κοπεγχάγης, μετά από επίθεση οπαδών στον προηγούμενο αγώνα με τη Σουηδία.

Το 2011, το Στάδιο Ώρχους φιλοξένησε τον τελικό του Ευρωπαϊκού Πρωταθλήματος Κ21 του 2011. Στο γήπεδο διεξήχθησαν επίσης τρεις αγώνες της φάσης των ομίλων.

Το 2018, το στάδιο φιλοξένησε δύο αγώνες της Δανίας στη φάση των ομίλων του Πρωταθλήματος Εθνών Ευρώπης 2018–19 εναντίον της Ουαλίας και της Δημοκρατίας της Ιρλανδίας.

## Χώρος συναυλιών και άλλες χρήσεις
Το στάδιο έχει φιλοξενήσει συναυλίες από πολλούς διάσημους καλλιτέχνες, όπως οι Κλιφ Ρίτσαρντ, Φιλ Κόλινς, Έλτον Τζον, AC/DC, Depeche Mode, The Eagles και Τζορτζ Μάικλ, μεταξύ άλλων.

## Παραπομπές


## Εξωτερικοί σύνδεσμοι

* Επίσημος ιστότοπος

Ωρχους Σταδιο
Κατηγορία:Ώρχους ΓΦ
Λαλάπασα

Το **Λαλά-Πασά** (τουρκικά: Lalapaşa / Λαλάπα**σ**α), στα ελληνικά **Δρογγύλιο(ν)**, είναι πόλη και διαμέρισμα στην Επαρχία Αδριανούπολης στην Περιοχή του Μαρμαρά στην Τουρκία. Το 2021 ο συνολικός πληθυσμός του διαμερίσματος του Λαλά-Πασά ήταν 6.358 και της πόλης 1.587. Κατά την διάρκεια της απελευθέρωσης της Ανατολικής Θράκης από τον ελληνικό στρατό και της ενσωμάτωσης της στο ελληνικό κράτος την περίοδο 1920-1922, το Δρογγύλιο αποτέλεσε έδρα της ομώνυμης Επαρχίας του Νομού Αδριανουπόλεως.

Η πόλη κατακτήθηκε από τους Οθωμανούς το 1361 από τον Λαλά Σαχίν Πασά, προς τιμή του οποίου ονομάστηκε έτσι. Μέχρι το έτος 1945 ήταν γνωστή ως Πασακόι (Paşaköy).

Το διαμέρισμα του Λαλά-Πασά απέχει 22 χιλιόμετρα από την Αδριανούπολη και περίπου 260 χιλιόμετρα από την Κωνσταντινούπολη. Συνορεύει με τη Βουλγαρία στα βόρεια και τα δυτικά, με την επαρχία Αδριανούπολης στα νοτιοδυτικά, με το Ασβεστοχώρι ή Σούλογλου στα νοτιοανατολικά και με την επαρχία Σαράντα Εκκλησιών στα βορειοανατολικά.

Στο Λαλά-Πασά έχουν ανακαλυφθεί μεγαλιθικά μνημεία τύπου ντολμέν τα οποία θεωρείται ότι χρησίμευαν ως τάφοι. Τα ντολμέν ανακαλύφθηκαν τη δεκαετία του 1960, ενώ υπολογίζεται ότι κατασκευάστηκαν μεταξύ της ύστερης Εποχής του Χαλκού και της πρώιμης εποχής του Σιδήρου.

## Δείτε επίσης
* Νομός Αδριανουπόλεως

## Παραπομπές


Κατηγορία:Επαρχία Αδριανούπολης
Allianz Stadion

Το **Allianz Stadion** (προφορά: *Αλιάντς Στάντιον*) είναι στάδιο ποδοσφαίρου στη Βιέννη της Αυστρίας. Είναι χτισμένο στη θέση του πρώην Σταδίου Γκέρχαρντ Χάναπι ως η νέα έδρα της Ραπίντ Βιέννης. Στους διεθνείς αγώνες το στάδιο έχει την μη εμπορική ονομασία **Weststadion** («Βέστσταντιον»). Η κατεδάφιση του παλιού γηπέδου ξεκίνησε στις αρχές Οκτωβρίου 2014, μετά από έναν τελετουργικό αποχαιρετισμό με χιλιάδες φιλάθλους. Μέχρι τον Ιανουάριο του 2015 δεν είχε απομείνει σχεδόν τίποτα από το παλιό στάδιο, το οποίο επέτρεψε τις εργασίες θεμελίωσης για το νέο στάδιο.

Το στάδιο εγκαινιάστηκε επίσημα όταν η Ραπίντ Βιέννης υποδέχθηκε την Τσέλσι σε ένα φιλικό προετοιμασίας στις 16 Ιουλίου 2016.

Ο πρώτος επίσημος αγώνας πραγματοποιήθηκε στο νέο στάδιο στις 23 Ιουλίου 2016, όταν η Ραπίντ Βιέννης υποδέχτηκε τη ΣΦ Ριντ στον πρώτο γύρο της Μπούντεσλιγκα Αυστρίας.

## Παραπομπές


Κατηγορία:Στάδια ποδοσφαίρου στην Αυστρία
Κατηγορία:Ραπίντ Βιέννης
Στάδιο Μπρόντμπυ

Το **Στάδιο Μπρόντμπυ** (δανικά:  *Brøndby Stadion*) είναι στάδιο ποδοσφαίρου στο Προνπιβέστερ της Δανίας και η έδρα της Μπρόντμπυ ΙΦ. Είναι το δεύτερο μεγαλύτερο στάδιο στη Δανία. Χτίστηκε το 1965 και εγκαινιάστηκε στις 31 Ιουνίου 1966, όπου δεν είχε κερκίδες. Έγινε σημαντική ανακατασκευή το 2000 που αύξησε τη χωρητικότητα σε 31.500 θεατές, εκ των οποίων οι 19.700 καθήμενοι. Οι συνεχείς προσαρμογές στις εγκαταστάσεις των θεατών είχαν έκτοτε ως αποτέλεσμα το στάδιο να έχει συνολική χωρητικότητα 29.000 θεατών, εκ των οποίων οι 23.400 καθήμενοι. Το ρεκόρ προσέλευσης χρονολογείται στις 18 Ιουνίου 2003, με 31.508 θεατές σε έναν αγώνα εναντίον της ΦΚ Κοπεγχάγη.

Σε αγώνες διοργανώσεων του ΟΥΕΦΑ Τσάμπιονς Λιγκ ή του ΟΥΕΦΑ Γιουρόπα Λιγκ, τοποθετούνται θέσεις στη Νότια Κερκίδα, σύμφωνα με τους κανονισμούς της UEFA, που μειώνει τη συνολική χωρητικότητα σε 26.000.

Το γήπεδο έχει φιλοξενήσει επίσης την Εθνική Δανίας σε πέντε αγώνες. Το πρώτο παιχνίδι στο Στάδιο Μπρόντμπυ ήταν ένα φιλικό εναντίον της Πορτογαλίας την 1η Σεπτεμβρίου 2006, που έληξε με νίκη της Δανίας με 4–2.

## Ιστορία

## Παραπομπές


## Πηγές
* 
* 
* 
* 

## Εξωτερικοί σύνδεσμοι

* Στάδιο Μπρόντμπυ

Μπροντμπυ Σταδιο
Κατηγορία:Μπρόντμπυ ΙΦ
ΕΤΟ Παρκ

Το **ΕΤΟ Παρκ** είναι στάδιο πολλαπλών χρήσεων στο Γκιέρ της Ουγγαρίας. Χρησιμοποιείται κυρίως για ποδόσφαιρο και είναι η έδρα της Γκιόρι ΕΤΟ ΦΚ. Το στάδιο που άνοιξε το 2008 ως αντικατάσταση του Σταδίου ΕΤΟ, έχει χωρητικότητα 15.600 θεατών.

Το συγκρότημα του σταδίου περιλαμβάνει επίσης τρία γήπεδα προπόνησης με γρασίδι και ένα συνθετικό γήπεδο προπόνησης, καθώς και δύο κλειστά γήπεδα.

## Ιστορία
Στις 26 Φεβρουαρίου 2011, ανακοινώθηκε ότι οι τομείς του σταδίου θα ονομαστούν από 40 θρυλικούς πρώην παίκτες της Γκιόρι ΕΤΟ.

Στις 17 Οκτωβρίου 2012 άνοιξε το ETO Park Hotel. Στην τελετή έναρξης ήταν παρόντες ο Ζολτ Μπόρκαϊ, δήμαρχος του Γκιέρ και ο Πίτερ Σίγιαρτο, Ούγγρος βουλευτής.

Στις 8 Ιουλίου 2013, ανακοινώθηκε ότι στις 11 Αυγούστου 2013 η Γκιόρι ΕΤΟ θα φιλοξενήσει την Μπάγερν Μονάχου για να γιορτάσει την 20η επέτειο του Audi Hungaria Motor Kft.

## Διεθνείς αγώνες

## Εικόνες

Αρχείο:ETO Park view from hotel room.jpg|Θέα του ΕΤΟ Παρκ από το ETO Park hotel
Αρχείο:ETO Park, Hungary-Bulgaria.jpg|Το ETO Παρκ κατά τη διάρκεια φιλικού αγώνα ανάμεσα στις Ουγγαρία και Βουλγαρία
Αρχείο:ETO Park stadium and ETO Park Hotel, 2018 Győr.jpg|Το ETO Park Hotel στο βάθος
Αρχείο:ETO Park stadion, lépcső az ETO Park Szálloda mellett, 2018 Győr.jpg|Δίπλα στο ξενοδοχείο


## Παραπομπές


## Εξωτερικοί σύνδεσμοι

* Ιστότοπος σταδίου (ουγγρικά)

Κατηγορία:Στάδια ποδοσφαίρου στην Ουγγαρία
Κατηγορία:Γκιόρι ΕΤΟ ΦΚ
Ισάμ Ζεμάα

Ο **Ισάμ Ζεμάα** (αραβικά: عصام جمعة , γεννήθηκε 28 Ιανουαρίου 1984) είναι Τυνήσιος πρώην  ποδοσφαιριστής που αγωνιζόταν ως επιθετικός. Ξεκίνησε την ποδοσφαιρική του καριέρα από την πατρίδα του και την Εσπεράνς Σπορτίβ ντε Τυνίς και αργότερα αγωνίστηκε στη γαλλική ομάδα Λανς.

## Παραπομπές


 

Κατηγορία:Τυνήσιοι ποδοσφαιριστές 
Κατηγορία:Ποδοσφαιριστές Εθνικής Τυνησίας 
Κατηγορία:Ποδοσφαιριστές Εσπεράνς Σπορτίβ ντε Τυνίς 
Κατηγορία:Ποδοσφαιριστές ΡΚ Λανς 
Κατηγορία:Ποδοσφαιριστές ΣΜ Καέν 
Κατηγορία:Ποδοσφαιριστές Κουβέιτ ΣΚ 
Κατηγορία:Ποδοσφαιριστές Αλ Σαϊλία ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Προ Λιγκ ΗΑΕ
Κατηγορία:Ξένοι ποδοσφαιριστές στο Κατάρ
Κατηγορία:Επιθετικοί ποδοσφαιριστές
Βον Κόβενι

Ο **Βον Κόβενι** (*Vaughan Coveny*, γεννήθηκε 13 Δεκεμβρίου 1971) είναι Νεοζηλανδός ποδοσφαιριστής που εκπροσώπησε συχνά τη Νέα Ζηλανδία σε διεθνείς αγώνες κατέχοντας το  ρεκόρ διεθνών τερμάτων με 28 μέχρι το 2022. Η καριέρα του διήρκεσε σχεδόν δύο δεκαετίες σε αρκετούς συλλόγους, με την πιο αξιοσημείωτη παρουσία του να είναι στη Σάουθ Μέλμπουρν κατά την περίοδο της *National Soccer League*. Μετά την αποχώρησή του από την  ενεργό δράση ακολούθησε σύντομη προπονητική καριέρα.

## Παραπομπές


Κατηγορία:Νεοζηλανδοί ποδοσφαιριστές
Κατηγορία:Ποδοσφαιριστές Εθνικής Νέας Ζηλανδίας
Κατηγορία:Ποδοσφαιριστές Σάουθ Μέλμπουρν ΦΚ
Κατηγορία:Επιθετικοί ποδοσφαιριστές
Καθεδρικός Ναός της Θεοτόκου (Στεπανακέρτ)

thumb|Ο καθεδρικός ναός υπό κατασκευή τον Μάρτιο του 2018
Ο **Καθεδρικός Ναός της Θεοτόκου** (αρμενικά: Սուրբ Աստվածամոր Հովանու մայր տաճար) είναι εκκλησία της Αρμενικής Αποστολικής Εκκλησίας, η οποία βρίσκεται στην πόλη Στεπανακέρτ, στη Δημοκρατία του Αρτσάχ (Αζερμπαϊτζάν). Ένα άγαλμα 4 μέτρων του Βασιλέως Βατσαγκάν Γ’ σχεδιάστηκε να τοποθετηθεί σε ένα δίμετρο βάθρο κοντά στην εκκλησία. Ο ναός, όντας υπό κατασκευή εδώ και 12 χρόνια, καθαγιάστηκε στις 7 Απριλίου 2019.

Ο καθεδρικός ναός χρησιμοποιήθηκε ως καταφύγιο λόγω των βομβαρδισμών κατά τη διάρκεια του πολέμου του Ναγκόρνο-Καραμπάχ το 2020, με τους πολίτες να καταφεύγουν στο υπόγειο του καθεδρικού ναού από τους βομβαρδισμούς του Στεπανακέρτ από το Αζερμπαϊτζάν.

## Παραπομπές


Κατηγορία:Καθεδρικοί ναοί στο Αζερμπαϊτζάν
Κατηγορία:Εκκλησίες στη Δημοκρατία του Αρτσάχ
Μουμπάρακ Μουσταφά

Ο **Μουμπάρακ Μουσταφά** (αραβικά: مبارك مصطفى, γεννήθηκε 30 Μαρτίου 1973) είναι Καταριανός πρώην ποδοσφαιριστής, από τους κορυφαίους στην ιστορία του αθλήματος στη χώρα του. Παραμένει πρώτος σκόρερ της Εθνικής Κατάρ με 41 γκολ.

## Τίτλοι και διακρίσεις

**Αλ Αραμπί**

* Πρωτάθλημα Κατάρ (5) : 1991, 1993, 1994, 1996, 1997
* Κύπελλο του Διαδόχου του Κατάρ : 1997
* Κύπελλο Εμίρη του Κατάρ : 1993

**Αλ Κορ**
* Κύπελλο του Διαδόχου του Κατάρ : 2005

**Ατομικές διακρίσεις**
* Πρώτος σκόρερ του πρωταθλήματος Κατάρ (3) : 1992, 1993, 1997
* Πρώτος σκόρερ του Κυπέλλου του Κόλπου : 1992
* Καλύτερος παίκτης του Κυπέλλου του Κολπου : 1992
* Αραβική Χρυσή Μπάλα : 1992
* Αραβική Χρυσό Παπούτσι : 1993
* Άραβας παίκτης της χρονιάς: 1993
* Πολυτιμότερος παίκτης Αραβικού Κυπέλλου : 1998
* Βραβείο ιδανικού παίκτη της Διεθνούς Ολυμπιακής Επιτροπής : 2009

## Παραπομπές


Κατηγορία:Καταριανοί ποδοσφαιριστές
Κατηγορία:Ποδοσφαιριστές Εθνικής Κατάρ
Κατηγορία:Ποδοσφαιριστές Αλ Αραμπί ΣΚ (Κατάρ)
Κατηγορία:Ποδοσφαιριστές Αλ Κορ ΣΚ
Κατηγορία:Ποδοσφαιριστές Αλ Γκαράφα ΣΚ
Κατηγορία:Ποδοσφαιριστές Πρωταθλήματος Κατάρ 
Κατηγορία:Ποδοσφαιριστές στους Θερινούς Ολυμπιακούς Αγώνες 1992
Κατηγορία:Επιθετικοί ποδοσφαιριστές
Αντέ

Το **Αντέ** (, ) είναι γαλλική κοινότητα στο νομό της Ερ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ερ
Νικολάι Τοντόροφ

Ο **Νικολάι Τοντόροφ** () (6 Ιουνίου 1921 - 27 Αυγούστου 2003) ήταν Βούλγαρος ιστορικός και διανοούμενος που διετέλεσε για μία μικρή περίοδο Πρόεδρος της Βουλγαρίας.

## Βιογραφικά στοιχεία

Γεννήθηκε στην Βάρνα της Βουλγαρίας. Σπούδασε ιατρική και ιστορία στο Πανεπιστήμιο της Σόφιας και εν συνεχεία εργάστηκε ως ερευνητής στο Ινστιτούτο Ιστορίας της Βουλγαρικής Ακαδημίας Επιστημών και στο Ινστιτούτο Σλαβικών Σπουδών της Σοβιετικής Ακαδημίας Επιστημών της Μόσχας.

Εν συνεχεία επέστρεψε στη Σόφια, όπου δίδαξε για πρώτη φορά το μάθημα μοντέρνας και σύγχρονης ιστορίας των βαλκανικών λαών. Το 1964, ύστερα από προσπάθειές του, ίδρυσε το Ινστιτούτο Βαλκανικών Σπουδών, στο οποίο διετέλεσε διευθυντής για είκοσι πέντε (25) χρόνια. Χρημάτισε επίσης μέλος και αντιπρόεδρος της Ακαδημίας της Βουλγαρίας.

Το επιστημονικό του έργο εστιάζει στην περίοδο της Οθωμανικής Αυτοκρατορίας καθώς και στη ζωή των βαλκανικών πόλεων. Εξίσου σημαντικό, και γνωστό, είναι το έργο για την ελληνική επανάσταση του 1821, το οποίο έχει αποτυπωθεί στα βιβλία του υπό τον τίτλο "Η βαλκανική διάσταση της επανάστασης του 1821" και "Η Φιλική Εταιρεία και οι Βούλγαροι". 

Παράλληλα με το ακαδημαϊκό του έργο ανέπτυξε σημαντική διπλωματική δραστηριότητα διατελώντας πρέσβης της Βουλγαρίας στην Αθήνα την περίοδο 1978 - 1983.

Την περίοδο 1990 - 1991 εξελέγη πρόεδρος της 7ης Μεγάλης Εθνοσυνέλευσης ενώ ανέλαβε και προσωρινός Πρόεδρος της Βουλγαρίας κατά το διάστημα 17 Ιουλίου 1990 - 1 Αυγούστου 1990.

Ήταν παντρεμένος και είχε αποκτήσει τρία παιδιά, μεταξύ των οποίων και την Μαρία Τοντόροβα, καθηγήτρια της βαλκανικής ιστορίας στο Πανεπιστήμιο του Ιλινόις.

## Παραπομπές


Κατηγορία:Βούλγαροι ιστορικοί
Κατηγορία:Πρόεδροι της Βουλγαρίας
Κόουπαβοκσβολουρ

Το **Κόουπαβοκσβολουρ** (ισλανδικά: *Kópavogsvöllur*) είναι στάδιο πολλαπλών χρήσεων στο Κόπαβογκουρ της Ισλανδίας. Επί του παρόντος χρησιμοποιείται κυρίως για αγώνες ποδοσφαίρου και είναι η έδρα της Μπρέιδαμπλικ ΟΜΚ. Χρησιμοποιείται επίσης για αγώνες στίβου. Το στάδιο έχει χωρητικότητα 3.009 θεατών.

Το στάδιο άνοιξε στις 7 Ιουνίου 1975, όταν η γηπεδούχος ομάδα, Μπρέιδαμπλικ ΟΜΚ, υποδέχτηκε τη Βίκινγκουρ Όλαφσικ στην παλιά 2η κατηγορία.

Στις 9 Μαΐου 2008, εγκαινιάστηκε μία νέα κερκίδα από την Πόργκερουρ Κάτριν Γκούναρσντοτιρ, Υπουργό Παιδείας, Επιστήμης και Πολιτισμού της Ισλανδίας. Η νέα κερκίδα έχει 1.360 θέσεις και είναι στεγασμένη. Η κερκίδα στεγάζει επίσης τα αποδυτήρια για το στάδιο, καθώς και αίθουσες παρακολούθησης.

Το 2019, το γρασίδι αντικαταστάθηκε με τεχνητό χλοοτάπητα.

## Παραπομπές


## Εξωτερικοί σύνδεσμοι
* Κόουπαβοκσβολουρ για την Ποδοσφαιρική Ομοσπονδία Ισλανδίας
* Κόουπαβοκσβολουρ στο nordicstadiums.com
* Κόουπαβοκσβολουρ στο stadiumdb.com

Κατηγορία:Στάδια ποδοσφαίρου
Κατηγορία:Κτίρια και κατασκευές στην Ισλανδία
Παγκόσμια Ευαγγελική Συμμαχία

Η **Παγκόσμια Ευαγγελική Συμμαχία** (**ΠΕΣ**) είναι διαθρησκειακή οργάνωση ευαγγελικών χριστιανικών εκκλησιών, που εξυπηρετεί περισσότερους από 600 εκατομμύρια ευαγγελικούς. Ιδρύθηκε το 1846 στο Λονδίνο της Αγγλίας για να ενώσει τους Ευαγγελικούς σε όλο τον κόσμο. Η ΠΕΣ είναι ο μεγαλύτερος διεθνής οργανισμός ευαγγελικών εκκλησιών. Τα κεντρικά γραφεία βρίσκονται στο Ντίρφιλντ του Ιλινόι, με γραφεία του ΟΗΕ στη Νέα Υόρκη, τη Γενεύη και τη Βόννη. Συγκεντρώνει 9 περιφερειακές και 143 εθνικές ευαγγελικές συμμαχίες εκκλησιών και πάνω από εκατό οργανώσεις μέλη. Επιπλέον, η ΠΕΣ περιλαμβάνει ένα ορισμένο ποσοστό μεμονωμένων ευαγγελικών χριστιανικών εκκλησιών. Από τον Μάρτιο του 2021, Γενικός Γραμματέας της ΠΕΣ είναι ο Γερμανός θεολόγος Τόμας Σίρμαχερ.

## Ιστορία
Η οργάνωση έχει τις ρίζες της στην Ευαγγελική Συμμαχία, μια βρετανική οργάνωση που ιδρύθηκε το 1846 στο Λονδίνο της Αγγλίας από 52 ευαγγελικά δόγματα. Το 1912 πήρε το όνομα Παγκόσμια Ευαγγελική Συμμαχία. Το 1951, η Παγκόσμια Ευαγγελική Αδελφότητα ιδρύθηκε από ευαγγελικούς ηγέτες από 21 χώρες στην πρώτη γενική συνέλευση στο Ζέιστ της Ολλανδίας. Το 2001, μετά τη Γενική Συνέλευση στην Κουάλα Λουμπούρ, η ΠΕΑ έγινε η Παγκόσμια Ευαγγελική Συμμαχία. Από το 2005, η ΠΕΣ αντιμετώπιζε μια συλλογική διαχείριση υπό την ηγεσία του Καναδού ηγέτη της, Τζεφ Τάνικλιφ. Άνοιξαν γραφεία στο Βανκούβερ του Καναδά (Ηγεσία), στο Σαν Φρανσίσκο (Τεχνολογία Πληροφορικής), στην Ουάσιγκτον (Εκδόσεις) και στη Γενεύη (Διεθνείς Σχέσεις). Το 2006, άνοιξε ένα γραφείο για τον ΟΗΕ στη Γενεύη, το οποίο προστέθηκε σε αυτό στη Νέα Υόρκη. Το 2018, ίδρυσε την έδρα της στο Ντίρφιλντ του Ιλινόι στις Ηνωμένες Πολιτείες.

## Πεποιθήσεις
Η Συμμαχία έχει ευαγγελική ομολογία πίστεως.

## Δημοσιεύσεις
Υπάρχουν δύο τριμηνιαίες εκδόσεις: ένα περιοδικό ***Evangelical Review of Theology*** (που δημοσιεύεται για λογαριασμό της Paternoster Periodicals από το 1977) και ένα ενημερωτικό δελτίο ***Theological News*** (από το 1969). Βιβλία εκδίδονται περιστασιακά.

## Δείτε επίσης
* Αγία Γραφή
* Εκκλησιαστική λειτουργία
* Θεός στον Χριστιανισμό

## Παραπομπές


## Εξωτερικοί σύνδεσμοι
* 

Κατηγορία:Ευαγγελικαλισμός
Κατηγορία:Οργανισμοί με έδρα τη Νέα Υόρκη (πολιτεία)
Στάδιο Σκεντερμπέου

Το **Στάδιο Σκεντερμπέου** (αλβανικά: *Stadiumi Skënderbeu*) είναι στάδιο πολλαπλών χρήσεων στην Κορυτσά της Αλβανίας. Το στάδιο είναι αυτή τη στιγμή η έδρα της Σκεντερμπέου Κορυτσάς. Έχει χωρητικότητα 12.373 θεατών.

## Ιστορία
Το στάδιο εγκαινιάστηκε το 1957 και στη συνέχεια ανακαινίστηκε πλήρως το 2010, χάρη σε σημαντικές συνεισφορές από διάφορους εταιρικούς δωρητές. Το στάδιο εγκρίθηκε από την UEFA για τη διεξαγωγή προκριματικών αγώνων αγώνων του ΟΥΕΦΑ Τσάμπιονς Λιγκ το 2011.

## Παραπομπές


## Εξωτερικοί σύνδεσμοι

* Εικόνες του σταδίου

Σκεντερμπεου Σταδιο
|Σκεντερμπεου Σταδιο
Κατηγορία:Σκεντερμπέου Κορυτσάς
Στάδιο Λόρο Μπορίτσι

Το **Στάδιο Λόρο Μπορίτσι** (αλβανικά: *Stadiumi Loro Boriçi*), παλαιότερα γνωστό ως **Στάδιο Βόγιο Κούσι** (αλβανικά: *Stadiumi Vojo Kushi*), είναι στάδιο πολλαπλών χρήσεων στη Σκόδρα της Αλβανίας, το οποίο χρησιμοποιείται κυρίως για ποδοσφαιρικούς αγώνες. Είναι η έδρα της ΚΦ Βλαζνία Σκόδρας και έχει χωρητικότητα περίπου 16.000 θέσεων.

## Ιστορία
Στις 17 Μαΐου 1950 ξεκίνησε η κατασκευή του σταδίου και την 1η Μαΐου 1952 το στάδιο εγκαινιάστηκε και πήρε το όνομά του από τον Βόγιο Κούσι, ο οποίος ήταν Αλβανός παρτιζάνος, ήρωας της Αλβανίας. Το 1990, κατά την πτώση του κομμουνισμού στην Αλβανία, το στάδιο μετονομάστηκε προς τιμή του προπονητή ποδοσφαίρου και πρώην παίκτη Λόρο Μπορίτσι. Μεταξύ 2015 και 2016 το στάδιο ανακατασκευάστηκε σε ένα σύγχρονο στάδιο 16.022 θέσεις. Το στάδιο είναι επίσης το δεύτερο μεγαλύτερο στάδιο στην Αλβανία, πίσω από το Στάδιο Κεμάλ Σταφά στα Τίρανα.

### Ανακατασκευή το 2015
Το στάδιο ανακαινίστηκε τελευταία φορά το 2001. Τον Οκτώβριο του 2014, ο πρωθυπουργός της Αλβανίας, Έντι Ράμα, ανακοίνωσε την ανακατασκευή του γηπέδου. Στις 3 Μαΐου 2015 ξεκίνησαν επίσημα οι κατασκευαστικές εργασίες, όπου ανέβασαν την χωρητικότητα του σταδίου σε 18.100 θεατές.

## Παραπομπές


## Εξωτερικοί σύνδεσμοι

* Στάδιο Λόρο Μπορίτσι στο EU-Football.info

Κατηγορία:Στάδια ποδοσφαίρου στην Αλβανία
Κατηγορία:Στάδια πολλαπλών χρήσεων στην Αλβανία
Κατηγορία:Κτίρια και κατασκευές στη Σκόδρα
Κατηγορία:ΚΦ Βλαζνία Σκόδρας
Ντέιβιντ Χίλι (ποδοσφαιριστής)

Ο **Ντέιβιντ Τζόναθαν Χίλι** (*David Jonathan Healy* , γεννήθηκε 5 Αυγούστου 1979) είναι Βορειοϊρλανδός πρώην επαγγελματίας ποδοσφαιριστής και νυν προπονητής ποδοσφαίρου. Έκανε επιτυχημένη καριέρα ως παίκτης σε βρετανικές ομάδες, είναι πρώτος σκόρερ όλων των εποχών της Εθνικής Βόρειας Ιρλανδίας με 36 γκολ.

## Καριέρα

Ξεκίνησε την καριέρα του ως παίκτης στην ομάδα νέων της Μάντσεστερ Γιουνάιτεντ το 1995, έγινε επαγγελματίας το 1999, αλλά υπέγραψε στην Πρέστον Νορθ Εντ δύο χρόνια αργότερα μετά από ένα σύντομο δανεισμό. Πέρασε τρία χρόνια με την Πρέστον, διατηρώντας ικανοποιητική αναλογία γκολ προς αγώνες, πριν μεταγραφεί στη Λιντς Γιουνάιτεντ το 2004. Μετά από τρία χρόνια  μετακόμισε στη Φούλαμ για μια σεζόν, προτού εγκατασταθεί στη Σάντερλαντ το 2008. Μετακόμισε βόρεια στη Σκωτία για να παίξει στη Ρέιντζερς Γλασκώβης τον Ιανουάριο του 2011. Βοήθησε τον σύλλογο να κατακτήσει το τίτλο του πρωταθλήματος το 2010–11 και έπαιξε επίσης στον τελικό του Λιγκ Καπ το 2011 κατακτώντας το δεύτερο και τελευταίο τίτλο της καριέρας του, πριν φύγει στο τέλος της σεζόν 2011–12. Επέλεξε να αποσυρθεί τον Νοέμβριο του 2013 καθώς δεν κατάφερε να βρει σύλλογο για να συνεχίσει την σταδιοδρομία του. 

Πριν εκπροσωπήσει τη χώρα του σε επίπεδο ανδρών, έπαιξε  τόσο για την ομάδα κάτω των 21 όσο και για την ομάδα Β. Στην προκριματική φάση του Ευρωπαϊκού Πρωταθλήματος του 2008 σημείωσε συνολικά 13 γκολ (σε 12 αγώνες), επίδοση ρεκόρ την εποχή εκείνη που τώρα μοιράζεται με το Ρόμπερτ Λεβαντόφσκι.

Ξεκίνησε τη προπονητική του καριέρα με τη Λίνφιλντ τον Οκτώβριο του 2015 και οδήγησε το σύλλογο σε τρεις τίτλους το 2016–17.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Βορειοϊρλανδοί ποδοσφαιριστές
Κατηγορία:Ποδοσφαιριστές Εθνικής Βορείου Ιρλανδίας
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Νόριτς Σίτι
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Ίπσουιτς Τάουν
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Φούλαμ ΦΚ 
Κατηγορία:Ποδοσφαιριστές Πορτ Βέιλ ΦΚ 
Κατηγορία:Ποδοσφαιριστές Ντόνκαστερ Ρόβερς
Κατηγορία:Ποδοσφαιριστές Μπέρι ΦΚ
Κατηγορία:Επιθετικοί ποδοσφαιριστές
Κατηγορία:Βορειοϊρλανδοί προπονητές
Κατάλογος τραγουδιών στην κορυφή του Billboard Hot 100 (2022)

Το ''Billboard'' Hot 100 είναι ένας κατάλογος με τραγούδια στις ΗΠΑ, όπως καταγράφονται κάθε εβδομάδα στο περιοδικό "Billboard" το οποίο κυκλοφορεί εβδομαδιαίως στις Ηνωμένες Πολιτείες Αμερικής και τα στοιχεία συντάσσονται από την MRC Data. Οι κατατάξεις πωλήσεων προκύπτουν από τη ραδιοφωνική συχνότητα που παίζει κάποιο τραγούδι, από το online streaming και από τις πωλήσεις (φυσικές ή ψηφιακές). 
[alt=Ο Χάρι Στάιλς το 2018|thumb|upright|Το "[As It Was" του Άγγλου τραγουδιστή Χάρι Στάιλς βρέθηκε στην κορυφή του Hot 100 για έντεκα εβδομάδες και έγινε το μεγαλύτερο σε διάρκεια νούμερο ένα τραγούδι του 2022 μέχρι στιγμής.]]

Το τραγούδι "We Don't Talk About Bruno" (2021) των Καρολίνα Γκαϊτάν, Μάουρο Καστίγιο, Adassa, Ρέντσι Φελίς, Ντιάνε Γκερέρο, Στέφανι Μπεατρίς και του επιτελείου της ταινίας *[[Encanto (ταινία)|Encanto]]* κατέρριψαν το ρεκόρ στο Hot 100 όλων των εποχών για τους περισσότερους καλλιτέχνες σε ένα τραγούδι στην κορυφή (επτά). Είναι το δεύτερο νούμερο-ένα τραγούδι στον κατάλογο από μια ταινία κινουμένων σχεδίων του Ντίσνεϊ, μετά το "A Whole New World" των Πίμπο Μπράισον και Ρετζίνα Μπελ από την ταινία * [[Αλαντίν (ταινία, 1992)|Αλαντίν]]* (1992), και το μοναδικό τραγούδι του στούντιο που πέρασε πέντε εβδομάδες στο νούμερο ένα. Το τραγούδι "Heat Waves" (2020) από το αγγλικό  συγκρότημα της ίντι ποπ Glass Animals έφτασε στην κορυφή του Hot 100 την 59η εβδομάδα του στο chart, καταρρίπτοντας το ρεκόρ για τις περισσότερες εβδομάδες σε άλλες θέσεις μέχρι να φτάσει στην κορυφή, ξεπερνώντας τον απολογισμό 35 εβδομάδων για την Μαράια Κάρεϊ και το χριστουγεννιάτικο "All I Want for Christmas Is You" (1994). Το κύριο σινγκξλ "As It Was», από το τρίτο στούντιο άλμπουμ του Άγγλου τραγουδιστή Χάρι Στάιλς με γενικό τίτλο *[[Harry's House]]*, έκανε ττην πρώτη του εμφάνιση στην κορυφή του Hot 100 και διανύει την εντέκατη εβδομάδα στην πρώτη θέση—το μεγαλύτερο χρονικό διάστημα από οποιοδήποτε τραγούδι του 2022 μέχρι στιγμής. Ο Καναδός ράπερ Drake συγκέντρωσε δύο νούμερο ένα τραγούδια φέτος, με τα "Wait for U" και "Jimmy Cooks".

## Κατάλογοι επιτυχιών κατά εβδομάδα του 2022

## Παραπομπές


2022
Ρίο Γαλιέγος

Το **Ρίο Γαλιέγος** (ισπανικά: Río Gallegos) είναι η πρωτεύουσα και ο μεγαλύτερος οικισμός της επαρχίας Σάντα Κρους της Παταγονίας στην Αργεντινή. Βρίσκεται στον νομό Γκέρ Άικε και έχει πληθυσμό περίπου 98.000 κατοίκων, σύμφωνα με την απογραφή του 2010 [INDEC], αύξηση κατά 24% από τους 79.000 στην απογραφή του 2001 [INDEC]. Ο ποταμός Γαλιέγος έχει το ίδιο όνομα με την πόλη η οποία και βρίσκεται στις εκβολές του, σε απόσταση 2.636 χλμ νότια από την ομοσπονδιακή πρωτεύουσα της Αργεντινής, Μπουένος Άιρες.

Η πόλη του Ρίο Γαλιέγος ιδρύθηκε στις 19 Δεκεμβρίου 1885 για να αυξήσει την εξουσία της Αργεντινής στη νότια Παταγονία και έγινε η πρωτεύουσα της τότε Επικράτειας του Σάντα Κρους το 1888, διατηρώντας το καθεστώς της όταν η επικράτεια έγινε επαρχία το 1957. Ο Νέστορ Κίρχνερ, αργότερα πρόεδρος της Αργεντινής, υπηρέτησε ως δήμαρχος της πόλης από το 1987 έως το 1991 και ενταφιάζεται σε μαυσωλείο στο νεκροταφείο της πόλης.

Το Ρίο Γαλιέγος έχει ψυχρό ημίξηρο κλίμα (BSk, σύμφωνα με την κλιματική ταξινόμηση Κέππεν). 

## Άγρια ζωή
Τα πουλιά της περιοχής περιλαμβάνονται την τσίχλα, τη ρέα, το σπουργίτι των Άνδεων, το φλαμίνγκο της Χιλής, την ορεινή χήνα και τον μαύρο κύκνο. Οι γκρίζες αλεπούδες είναι αρπακτικά για τα πρόβατα που εκτρέφονται στην πόλη. Άλλα ζώα που βρίσκονται στην περιοχή περιλαμβάνουν τον γουανάκο.

Στα περίχωρα του Ρίο Γαλιέγος υπάρχει μεγάλη ποικιλία ενδημικών φυτών, όπως η βερβερίς η μικρόφυλλος, η αναρθρόφυλλος, η οξαλίδα, η βιολέτα και ο πανσές, η μπουκαμβίλια, η καλσεολάρια, η υποχαιρίς, η μαρτικορένια, η περέζια, το σενέκιο, το περουβιανό κρίνο, η αλστρομέρια.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αργεντινής
Μοχάμεντ Αζίζ Σεμπάι

Ο **Μοχάμεντ Αζίζ Σεμπάι** (, ), γεννημένος στις 16 Μαρτίου 2001, είναι Τυνήσιος τριαθλητής.

## Βιογραφία
Λόγω των επιδόσεών του στους Αφρικανικούς Αγώνες Νέων του 2018 στο Αλγέρι, ο Μοχάμεντ Αζίζ Σεμπάι προκρίθηκε για τους Ολυμπιακούς Αγώνες Νέων του 2018 στο Μπουένος Άιρες.

Κατά τη διάρκεια των Αφρικανικούς Αγώνες του 2019 στο Ραμπάτ, κέρδισε το χρυσό μετάλλιο στη μικτή σκυταλοδρομία, μαζί με τους Σιρίν Φατούμ, Ονς Λατζιλί και Σεϊφεντίν Σελμί.

## Διακρίσεις
Ο παρακάτω πίνακας παρουσιάζει τις σημαντικότερες διακρίσεις (βάθρο) που επιτεύχθηκαν στο διεθνές σιρκουί τριάθλου από το 2021.

## Παραπομπές


Κατηγορία:Τυνήσιοι τριαθλητές
Εθνική Βιβλιοθήκη της Αρμενίας

Η **Εθνική Βιβλιοθήκη της Αρμενίας** (αρμενικά: *Հայաստանի Ազգային Գրադարան*) είναι η εθνική βιβλιοθήκη της Δημοκρατίας της Αρμενίας, που ιδρύθηκε το 1832 στο Γερεβάν, τότε προτεκτοράτο της Ρωσικής Αυτοκρατορίας. Η σημερινή της ονομασία καθιερώθηκε το 1990.

## Ιστορία
Η βιβλιοθήκη προσδιορίζεται από τις ερευνητικές της δραστηριότητες και ως εθνικό κέντρο αναφοράς για τον αρμενικό πολιτισμό και τη διατήρησή του, καθώς κατέχει τη μεγαλύτερη συλλογή έργων στην αρμένικη γλώσσα στον κόσμο. Μερικά από τα παλαιότερα αρμενικά έντυπα αρχεία  φυλάσσονται στο τυπογραφικό Μουσείο της, όπως το πρώτο βιβλίο που τυπώθηκε στα αρμενικά, που χρονολογείται από το 1512, ο πρώτος χάρτης του  1695 και αντίγραφα της πρώτης εφημερίδας, Azdarar που τυπώθηκαν  στην  αρμενική κοινότητα του Μάντρας από το 1794 έως το 1796 . Από την 1η Ιανουαρίου 2015, η συλλογή της αριθμούσε σε 6,3 εκατομμύρια βιβλία, καθώς και μια ψηφιακή βιβλιοθήκη. Σύμφωνα με την ιστοσελίδα της, δέχεται ημερησίως 900 επισκέπτες και δανείζει 1,5 χιλιάδες αρχεία ετησίως .

Όταν ιδρύθηκε, χρησιμοποίησε μέρος των εγκαταστάσεων του Εθνικού Γυμνασίου Αρρένων και η  αρχική της συλλογή ήταν  18.000 τόμων. Το 1925, άλλαξε το όνομά της σε Βιβλιοθήκη Alexander Miasnikian, είχε πάρει το όνομά της από μία προσωπικότητα του Αρμενικού επαναστατικού σοβιετισμού που πέθανε εκείνη τη χρονιά. Με το τέλος της κομμουνιστικής περιόδου, η βιβλιοθήκη ανέκτησε το όνομά της Εθνική Βιβλιοθήκη το 1990 .

Από τις 20 Φεβρουαρίου 2017,  οι αρμοδιότητες της  «Αίθουσας του Αρμενικού Βιβλίου» (Հայաստանի ազգային գրապալատ), θεσμός  που ασχολείται για την καταχώριση όλων των αρμενικών εκδόσεων από το άνοιγμά της το 1925 στην (Υπερκαυκασία Σοβιετική Ομοσπονδιακή Σοσιαλιστική Δημοκρατία ), μεταφέρθηκαν στη Βιβλιοθήκη, φέρνοντάς την πιο κοντά στο πρότυπο μιας εθνικής συλλογής, όπου όλα τα εκδοθέντα βιβλία κατατίθενται σύμφωνα με τη νόμιμη κατάθεση (αν και στην Αρμενία η νόμιμη κατάθεση γίνεται εθελοντικά ).

Το κεντρικό κτίριο ανεγέρθηκε το 1939 σύμφωνα με σχέδια του αρχιτέκτονα Αλεξάντερ Ταμάνιαν, με χρηματοδότηση της σοβιετικής κυβέρνησης της Αρμενίας και δωρεά των Γκριγκόρ και Καραπέτ Μελκονιάν. Στη συνέχεια ανακαινίστηκε μεταξύ 2008 και 2011 από την κυβέρνηση της Δημοκρατίας της Αρμενίας. Ταυτόχρονα, το Ινστιτούτο Αρχαίων Χειρογράφων, το Ματεναδάν, μετακόμισε στο Ερεβάν. Ήταν βούληση των σοβιετικών αρχών να συγκεντρώσουν τις πολιτιστικές εκδηλώσεις του αρμενικού λαού στην πρωτεύουσα.

## Εξωτερικοί σύνδεσμοι
* Official website

## Δείτε επίσης
* Κατάλογος μεγαλύτερων βιβλιοθηκών
* Αρμενία
* Γερεβάν

## Παραπομπές


Κατηγορία:Βιβλιοθήκες στην Αρμενία
Αρμενια
Κατηγορία:Κτίρια και κατασκευές στο Γερεβάν
Ονς Λατζιλί

Η **Ονς Λατζιλί** (, ), γεννημένη το 1999, είναι Τυνήσια τριαθλήτρια.

## Βιογραφία
Η Ονς Λατζιλί αναδείχθηκε πρωταθλήτρια Αφρικής στην ηλικιακή κατηγορία Κ23 το 2019 στο Μαυρίκιο.

Κατά τη διάρκεια των Αφρικανικούς Αγώνες του 2019 στο Ραμπάτ, κέρδισε το χρυσό μετάλλιο στη μικτή σκυταλοδρομία, μαζί με τους Μοχάμεντ Αζίζ Σεμπάι, Σιρίν Φατούμ και Σεϊφεντίν Σελμί, ενώ τερμάτισε στην τέταρτη θέση στο ατομικό αγώνισμα.

## Διακρίσεις
Ο παρακάτω πίνακας παρουσιάζει τις σημαντικότερες διακρίσεις (βάθρο) που επιτεύχθηκαν στο διεθνές σιρκουί τριάθλου από το 2020.

## Παραπομπές


Κατηγορία:Τυνήσιοι τριαθλητές
Μιχάλης Πολυτάρχου

Ο **Μιχάλης Πολυτάρχου** (γεννήθηκε στις 23 Ιουνίου 1983) είναι Έλληνας επαγγελματίας καλαθοσφαιριστής που αγωνίζεται στην Δάφνη Δαφνίου  της Γ Εθνικής . Έχει ύψος 1,90 μέτρων και αγωνίζεται στη θέση του  σούτινγκ γκαρντ .

## Επαγγελματική σταδιοδρομία
Ο Πολυτάρχου ξεκίνησε την σταδιοδρομία του από την ομάδα της πατρίδας του, τον Πανναξιακό, παίζοντας στα περιφερειακά πρωταθλήματα των Κυκλάδων . Αργότερα πήγε στα Τρίκαλα 2000, τον Αργοναύτη Ραφήνας, τον Αρδηττό και την Ιεράπετρα, παίζοντας στα κατώτερα πρωταθλήματα του ελληνικού μπάσκετ. Το 2008, πήγε στον Ίκαρος-Έσπερος Καλλιθέας, όπου βοήθησε την ομάδα του να κερδίσει την άνοδο από την Β' Εθνική στην Α2 Εθνική, και, τέλος, τον προβιβασμό στην Α1 Εθνική, όπου σημείωσε 120 συνολικούς πόντους σε πάνω από δύο αγωνιστικές περιόδους. Το 2012, πήγε στην ΑΕΚ, βοηθώντας την ομάδα να κερδίσει την άνοδο από την Β' Εθνική στην Α2 και τελικά την επιστροφή της ΑΕΚ στην Α1 Κατηγορία. Κατά τη διάρκεια της θητείας του στην ΑΕΚ ήταν αρχηγός της ομάδας.

Μετά την αποδέσμευσή του από την ΑΕΚ υπέγραψε διετές συμβόλαιο με το Περιστέρι . Με το Περιστέρι κέρδισε επίσης μία άνοδο με τον σύλλογο για να επιστρέψει στην Α1 Εθνική. Αφού είχε αρχικά ανανεώσει το συμβόλαιό του με το Περιστέρι μέχρι το 2019, οι δύο πλευρές συμφώνησαν αμοιβαία να χωρίσουν οι δρόμοι τους στις 30 Σεπτεμβρίου 2018. Δύο μέρες αργότερα, εντάχθηκε στον Ηρακλή Θεσσαλονίκης, της Α2 Κατηγορίας. 

## Τίτλοι – Διακρίσεις
### Ίκαρος–Έσπερος Καλλιθέας
* Νικητής Α2 Εθνικής  2009–10

### Α.Ε.Κ.
* Νικητής Α2 Εθνικής 2013–14

### Γ.Σ. Περιστερίου
* Νικητής Α2 Εθνικής 2017–18

## Παραπομπές


## Εξωτερικοί σύνδεσμοι
* Προφίλ Eurobasket.com
* Προφίλ στην Ιστοσελίδα του Ελληνικού Πρωταθλήματος (στα Ελληνικά)
* Προφίλ ΑΕΚ (στα Ελληνικά)

Κατηγορία:Καλαθοσφαιριστές Τρικάλων 2000
Κατηγορία:Σούτινγκ γκαρντ
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Ικάρου Καλλιθέας
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Διαγόρα Δρυοπιδέων
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Δάφνης Δαφνίου
Κατηγορία:Καλαθοσφαιριστές Εθνικού Λιβαδειάς
Γενική Διεύθυνση Τελωνείων (Τυνησία)

Η **Γενική Διεύθυνση Τελωνείων** () είναι τυνησιακή φορολογική υπηρεσία υπαγόμενη στο Υπουργείο Οικονομικών.

## Ιστορία

## Παραπομπές


## Εξωτερικοί Σύνδεσμοι
* 

Κατηγορία:Κυβερνητικές υπηρεσίες της Τυνησίας
Κατηγορία:Οικονομία της Τυνησίας
Imagination (συγκρότημα)

Οι **Imagination** ήταν ένα αγγλικό συγκρότημα τρίο που έδρασε κυρίως στην δεκαετία του '80. Είχαν επιτυχίες σε 28 χώρες και απέκτησαν τέσσερις πλατινένιους δίσκους, εννέα χρυσούς και δώδεκα ασημένιους μεταξύ των ετών 1981 και 1983. 

## Δισκογραφία

* *Body Talk* (1981)
* *In the Heat of the Night* (1982)
* *Scandalous* (US: *New Dimension*) (1983)
* *Trilogy* (1986)
* *Closer* (1987)
* *The Fascination of the Physical* (1992)
* *Retropia* (2016)

## Παραπομπές


Κατηγορία:Αγγλικά μουσικά συγκροτήματα
Γιώργος Μπούτρης

Ο **Γιώργος Μπούτρης**  (γεννήθηκε στις 24 Ιουλίου 1995) είναι Έλληνας επαγγελματίας καλαθοσφαιριστής του Άρη Πετρούπολης της Γ'Εθνικής . Έχει ύψος 1,90 μέτρων.

## Νεανική σταδιοδρομία
Ο Μπούτρης έπαιζε από μικρός στην ΑΕΚ, πριν ξεκινήσει την επαγγελματική του πορεία.

## Επαγγελματική πορεία
Ο Μπούτρης υπέγραψε το πρώτο του επαγγελματικό συμβόλαιο με την ΑΕΚ  στις 23 Σεπτεμβρίου 2014. Στη συνέχεια υπέγραψε με τον Μανδραϊκό και κατέκτησε το πρωτάθλημα (Γ' Εθνική) . Τώρα αγωνίζεται στον Άρη Πετρούπολης.

## Παραπομπές


## Εξωτερικοί σύνδεσμοι
* Προφίλ στην Ιστοσελίδα του Ελληνικού Πρωταθλήματος (στα Ελληνικά)
* Προφίλ Eurobasket.com
* Προφίλ RealGM.com
* Προφίλ My Player.gr
* Προφίλ ΑΕΚ

Κατηγορία:Πόιντ γκαρντ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΑΕΚ
Κατηγορία:Σελίδες με μη επιθεωρημένες μεταφράσεις
Γκορζ (Μοζέλ)

Το **Γκορζ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Τι Τζέι Κάρτερ

Ο **Μαρκ Αντόνιο Κάτερ**, κοινώς γνωστός ως **Τι Τζέι Κάρτερ** (γεννήθηκε στις 22 Μαΐου 1985) είναι Αμερικανός επαγγελματίας καλαθοσφαιριστής . Έχει ύψος 1,92 μέτρων και παίζει στη θέση του σούτινγκ γκαρντ .

## Κολεγιακή σταδιοδρομία
Ο Κάρτερ έπαιξε κολεγιακό μπάσκετ στο Νορθ Καρολάινα-Ουίλμινγκτον, με τους UNC Ουίλμινγκτον Σίχοκς, από το 2003 έως το 2008.

## Επαγγελματική πορεία
Ο Κάρτερ ξεκίνησε την επαγγελματική του πορεία στο Γερμανικό Πρωτάθλημα με τους Ντίσελντορφ Τζάιαντς το 2008. Στη συνέχεια αγωνίστηκε με τον σύλλογο του Κυπριακού Πρωταθλήματος ΑΕΛ Λεμεσού . Πήγε στη γερμανική ομάδα Φοίνιξ Χάγκεν το 2011. 

Στη συνέχεια έπαιξε με τον σύλλογο του Ελληνικού Πρωταθλήματος Ρέθυμνο, πριν ενταχθεί στον Πανιώνιο το 2013.  Πήγε στον ΠΑΟΚ το 2014.  Τον Ιούνιο του 2015 υπέγραψε στην ΑΕΚ .  

Ο Κάρτερ εντάχθηκε στην πολωνική Σταλ Όστρουφ Βιελκοπόλσκι στις 12 Νοεμβρίου 2016. 

Στις 22 Ιουλίου 2017, ο Κάρτερ υπέγραψε με τη Λιέτουβος Ρίτας του Λιθουανικού Πρωταθλήματος,  αλλά δεν μπόρεσε να προσαρμοστεί για να γίνει μέρος της τακτικής του προπονητή Κουρτινάιτις, οπότε τελικά το συμβόλαιο τερματίστηκε με κοινή συμφωνία στις 11 Νοεμβρίου 2017. 

Στις 21 Δεκεμβρίου 2017, ο Κάρτερ υπέγραψε συμβόλαιο με την Σταλ Όστρουφ Βιελκοπόλσκι στην Πολωνία. 

## Στατιστικά

### Εγχώρια πρωταθλήματα

#### Κανονική περίοδος

|-
| 2012–13
| style="text-align:left;"| Rethymno
| align=left | GBL
| **26** || || 23.2 || **.514** || **.404** || .836 || 3.3 || 1.5 || **1.3** || 0.0 || 11.8
|-
| 2013–14
| style="text-align:left;"| Panionios
| align=left | GBL
| 25 || || 24.1 || .423 || .384 || .785 || 3.4 || 1.6 || 0.8 || 0.2 || 9.5
|-
| 2014–15
| style="text-align:left;"| PAOK
| align=left | GBL
| 25 || || **29.0** || .426 || .336 || .847 || **4.0** || 2.1 || 1.1 || 0.2 || **12.5**
|-
| 2015–16
| style="text-align:left;"| AEK Athens
| align=left | GBL
| 25 || || 18.8 || .423 || .346 || .731 || 2.7 || 1.5 || 1.0 || **0.4** || 6.3
|-
| 2017–18
| style="text-align:left;"| Lietuvos rytas
| align=left | LKL
| 8 || || 14.6 || .385 || .200 || **.875** || 1.5 || **2.6** || 0.8 || **0.4** || 6.1
|}

## Παραπομπές


## Εξωτερικοί σύνδεσμοι
* Λογαριασμός Twitter
* Προφίλ Basketball-Reference.com
* Προφίλ EuroCup
* Προφίλ Eurobasket.com
* Προφίλ RealGM.com
* Προφίλ Draftexpress.com
* Προφίλ στην Ιστοσελίδα του Ελληνικού Πρωταθλήματος (στα Ελληνικά)
* Προφίλ Κολεγίου Νορθ Καρολάινα-Ουίλμινγκτον 
* Κολεγιακά στατιστικά Sports-Reference College
* Κολεγιακά Στατιστικά ESPN

Κατηγορία:Σούτινγκ γκαρντ
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Λιέτουβος Ρίτας
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές ΑΕΚ
Κατηγορία:Σελίδες με μη επιθεωρημένες μεταφράσεις
Διάσκεψη Αμερικανο-Βρετανικού Επιτελείου (ABC-1)

Η **Διάσκεψη του Αμερικανο-Βρετανικού Επιτελείου** ήταν μια σειρά μυστικών συζητήσεων μεταξύ των Ηνωμένων Πολιτειών και μελών του βρετανικού στρατιωτικού επιτελείου, που αφορούσε τον στρατιωτικό συντονισμό Ηνωμένων Πολιτειών, Βρετανίας και Καναδά σε περίπτωση εισόδου των ΗΠΑ στον Δεύτερο Παγκόσμιο Πόλεμο. Η διάσκεψη πραγματοποιήθηκε στην Ουάσινγκτον από τις 29 Ιανουαρίου έως τις 27 Μαρτίου του 1941 και τα συμπεράσματά της αποτυπώθηκαν σε με μια έκθεση που είχε τίτλο «ABC-1» και εγκρίθηκε μυστικά από τον πρόεδρο Φραγκλίνο Ρούζβελτ δύο ημέρες μετά την περάτωση των συνομιλιών.

## Συμφωνίες που επιτεύχθηκαν κατά τη διάσκεψη
Η έκθεση της Διάσκεψης του Αμερικανο-Βρετανικού Επιτελείου του 1941 καθιέρωσε τις γενικές στρατιωτικές αρχές, τους πόρους και τις στρατηγικές ανάπτυξης για μια κοινή Συμμαχική στρατιωτική στρατηγική. Η βρετανική προσέγγιση στο ναζιστικό πρόβλημα διέφερε από το αρχικό σχέδιο των Ηνωμένων Πολιτειών. Οι Βρετανοί ζήτησαν να επιτεθούν στις πτέρυγες και την περιφέρεια των ναζιστικών συμφερόντων (Βόρεια Αφρική, Μέση Ανατολή κλπ). Αντίθετα, οι ΗΠΑ υποστήριξαν μια σφοδρή μαζική μάχη με τη Ναζιστική Γερμανία. Το σχέδιο υπέθετε ότι εάν οι Ηνωμένες Πολιτείες κήρυτταν τον πόλεμο στη Ναζιστική Γερμανία, πιθανότατα αυτό θα σήμαινε πόλεμο και με τη Φασιστική Ιταλία, όσο και με την Αυτοκρατορία της Ιαπωνίας. Οι γενικές αρχές της συμφωνίας ανέφεραν ότι:
* Το εδαφικό συμφέρον της Αμερικής βρισκόταν στο Δυτικό Ημισφαίριο
* Η ασφάλεια της Βρετανικής Κοινοπολιτείας έπρεπε να διατηρηθεί σε όλες τις περιστάσεις, συμπεριλαμβανομένης της διατήρησης μιας θέσης στην Άπω Ανατολή
* Η ασφάλεια των θαλάσσιων επικοινωνιών μεταξύ των Συμμαχικών Δυνάμεων ήταν ουσιώδης

Στις επιθετικές πολιτικές περιλαμβάνονταν:
* Η πρώιμη εξουδετέρωση της Ιταλίας ως εταίρου του Άξονα
* Η υποστήριξη ουδέτερων και μυστικών ομάδων που αντιστέκονταν στον Άξονα
* Οι συνεχείς αεροπορικές επιθέσεις για την καταστροφή της στρατιωτικής ισχύος του Άξονα
* Η συγκέντρωση δυνάμεων για την ενδεχόμενη επίθεση κατά της Γερμανίας και η κατάληψη θέσεων από τις οποίες θα ξεκινήσει αυτή η επίθεση
* Οι περιοχές του Ατλαντικού και της Ευρώπης αποτελούσαν το κυρίως θέατρο του πολέμου και ως εκ τούτου θα ήταν το κύριο επίκεντρο των στρατιωτικών προσπαθειών των Ηνωμένων Πολιτειών, αν και δινόταν μεγάλη σημασία στη Μέση Ανατολή και την Αφρική.

Τέλος, εάν η Ιαπωνία έμπαινε στον πόλεμο, η στρατιωτική στρατηγική στην Άπω Ανατολή θα έπρεπε να είναι αμυντική. Αν και η συμφωνία ABC-1 δεν ήταν μια στρατιωτική συμμαχία, εντούτοις σήμαινε ότι οι Ηνωμένες Πολιτείες ετοιμάζονταν να εισέλθουν στον πόλεμο στο πλευρό των Συμμαχικών δυνάμεων και ότι οι Ηνωμένες Πολιτείες θα έκαναν κάθε προσπάθεια για να διατηρήσουν την ασφάλεια της Βρετανικής Κοινοπολιτείας. Παράλληλα ο στρατός των Ηνωμένων Πολιτειών τροποποιούσε τα υπάρχοντα πολεμικά σχέδια για να ενσωματώσει τη στρατιωτική συνεργασία και στρατηγική με άλλα έθνη.

## Παραπομπές

Κατηγορία:Διασκέψεις του Β΄ Παγκοσμίου Πολέμου
Στεφανία Γουλιώτη

Η **Στεφανία Γουλιώτη** (Παλαιό Φάληρο, 3 Νοεμβρίου 1980) είναι Ελληνίδα ηθοποιός.

## Βιογραφία
Γεννήθηκε και μεγάλωσε στο Παλαιό Φάληρο. Το 1998 μπαίνει στην Γεωλογική Σχολή του Πανεπιστημίου Αθηνών, όπου και φοιτεί για δυο χρόνια. Παράλληλα γίνεται δεκτή στη Δραματική Σχολή του Εθνικού Θεάτρου, από την οποία αποφοίτησε με άριστα το 2004. Έγινε γνωστή στο ευρύ κοινό μέσα από την σειρά Χαρά Αγνοείται το 2009. Έχει συμμετάσχει σε τηλεοπτικές σειρές, θεατρικές παραστάσεις και σε κινηματογραφικές ταινίες.  Τελευταία, συμμετείχε ως Αλεξάνδρα στο Maestro του Χριστόφορου Παπακαλιάτη.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Γιώργος Καραγιάννης

Ο **Γιώργος Καραγιάννης** είναι Έλληνας νομικός, πολιτικός και πρώην υφυπουργός Υποδομών και Μεταφορών.

## Βιογραφικά στοιχεία
Γεννήθηκε στη Θεσσαλονίκη.

Είναι πτυχιούχος Νομικής από το Πανεπιστήμιο Νεάπολις Πάφου και ακολούθως παρακολούθησε το μεταπτυχιακό πρόγραμμα σπουδών στη Διοίκηση Υπηρεσιών του τμήματος Οργάνωσης και Διοίκησης Επιχειρήσεων του Οικονομικού Πανεπιστημίου Αθηνών.

Στις 30 Σεπτεμβρίου 2014, ανέλαβε καθήκοντα Γενικού Γραμματέα Ενημέρωσης και Επικοινωνίας, θέση που διατήρησε έως τον Ιανουάριο του 2015.

Έχει εργαστεί στον ιδιωτικό τομέα και στον κλάδο της συμβουλευτικής. Επιπλέον έχει εργαστεί ως στέλεχος της Αττικό Μετρό.

Από τις 16 Ιουλίου 2019 έως τις 31 Αυγούστου 2021 διετέλεσε Γενικός Γραμματέας Υποδομών στο Υπουργείο Υποδομών και Μεταφορών. Στις 31 Αυγούστου 2021, με απόφαση του πρωθυπουργού Κυριάκου Μητσοτάκη, ανέλαβε καθήκοντα υφυπουργού αρμόδιου για θέματα Υποδομών, θέση που διατήρησε μέχρι τον Μάιο του 2023.

Είναι έγγαμος και πατέρας δύο παιδιών. Ομιλεί την αγγλική γλώσσα.

## Παραπομπές


Κατηγορία:Έλληνες υφυπουργοί Υποδομών και Μεταφορών
Κατηγορία:Έλληνες Γενικοί Γραμματείς
Τυνησιακό Εθνικό Γραφείο Τουρισμού

Το **Τυνησιακό Εθνικό Γραφείο Τουρισμού** ( ή *ONTT*) είναι τυνησιακός δημόσιος φορέας διοικητικού χαρακτήρα με αστική προσωπικότητα και οικονομική αυτονομία. Υπάγεται στο Υπουργείο Τουρισμού.

Το ONTT είναι εκ των κύριων παραγόντων στον τομέα του τουρισμού στην Τυνησία. Κύρια αποστολή του είναι η εφαρμογή της κρατικής στρατηγικής στον τομέα του τουρισμού, η ανάπτυξη, η ρύθμιση και ο έλεγχος της τουριστικής δραστηριότητας, η εξασφάλιση της ξενοδοχειακής και τουριστικής κατάρτισης, καθώς και η προώθηση και εμπορία του προϊόντος «Τυνησία», τόσο σε εθνικό επίπεδο όσο και σε διεθνές επίπεδο.

## Παραπομπές


## Εξωτερικοί Σύνδεσμοι
* 

Κατηγορία:Κυβερνητικές υπηρεσίες της Τυνησίας
Κατηγορία:Τουρισμός στην Τυνησία
Άγιοι Σαράντα Μαγνησίας

Οι **Άγιοι Σαράντα** είναι οικισμός της τοπικής κοινότητας Μακρυρράχης, της δημοτικής ενότητας Ζαγοράς, του δήμου Ζαγοράς - Μουρεσίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
## Γεωγραφία
Οι Άγιοι Σαράντα είναι παράλιος οικισμός στο ανατολικό τμήμα του νομού Μαγνησίας, στην περιοχή του Πηλίου που βλέπει το Αιγαίο Πέλαγος, μετά το Χορευτό και σε μέσο σταθμικό υψόμετρο 30 μέτρων. Απέχει 72 χιλιόμετρα περίπου βορειοανατολικά του Βόλου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Μακρυρράχης
* Με το ΦΕΚ 244Α - 04/12/1997 αποσπάστηκε από την κοινότητα Μακρυρράχης και προσαρτήθηκε στον δήμο Ζαγοράς
* Με το ΦΕΚ 87Α - 07/06/2010 αποσπάστηκε από τον δήμο Ζαγοράς και προσαρτήθηκε στον δήμο Ζαγοράς-Μουρεσίου

(Πηγή:)
## Αξιοθέτα
* Η εκκλησία των Αγίων Σαράντα απ' όπου πήρε την ονομασία του ο οικισμός
* Το ξωκκλήσι της Ανάληψης
* Η εκτεταμένη αμμώδης παραλία του οικισμού, με τον χαρακτηριστικό μυτερό βράχο («Καλόγερος») στο νότιο άκρο της

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Οργανισμός εκδόσεων «Ελλάδα», χάρτες (Βαρελάς)
* Εγκυκλοπαίδεια Δομή, 2002-4
* Περιοδικό «Διακοπές», εκδ. Δ.Ο.Λ.,  2010
* Χάρτες «ROAD» (Πήλιο 1:60.000)
* eetaa.gr
## Εξωτερικοί σύνδεσμοι
* Πήλιο, η εξωτική παραλία Άγιοι Σαράντα στο youtube

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ζαγοράς - Μουρεσίου
Χάρι Ριντ

Ο **Χάρι Μέισον Ριντ τζούνιορ** (αγγλικά: *Harry Mason Reid Jr.*, 2 Δεκεμβρίου 1939 – 28 Δεκεμβρίου 2021), ήταν Αμερικανός πολιτικός και δικηγόρος, που υπηρέτησε ως Γερουσιαστής των Ηνωμένων Πολιτειών για την πολιτεία της Νεβάδα από το 1987 έως το 2017. Ήταν μέλος του Δημοκρατικού Κόμματος.

Διατέλεσε ως Επικεφαλής των Δημοκρατικών στην Γερουσία από το 2005 έως το 2017, ως Ηγέτης της Πλειοψηφίας της Γερουσίας από το 2007 έως το 2015, ως Ηγέτης της Μειοψηφίας της Γερουσίας (2005-2017 και 2015-2017). 

Επιπλέον, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 1η κογκρεσιακή περιφέρεια της Νεβάδα, από το 1983 έως το 1987, ως 25ος Αντικυβερνήτης της Νεβάδα από το 1971 έως το 1975, καθώς και ως Μέλος της Πολιτειακής Συνέλευσης της Νεβάδα από την 4η περιφέρεια από το 1969 έως το 1971. 

Τέλος, διατέλεσε επίσης, ως Υφηγητής των Δημοκρατικών στην Γερουσία από το 1999 έως το 2005. 

Απεβίωσε στις 28 Δεκεμβρίου 2021, σε ηλικία 82 ετών, λόγω καρκίνου στο πάγκρεας.

## Παραπομπές
 
Κατηγορία:Γερουσιαστές των ΗΠΑ
Κατηγορία:Νεβάδα
Κατηγορία:Ηγέτες κομμάτων
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
__ΕΥΡΕΤΗΡΙΟ__
BioModels

Το **BioModels** είναι ένα δωρεάν αποθετήριο ανοιχτού κώδικα για την αποθήκευση, την ανταλλαγή και την ανάκτηση υπολογιστικών μοντέλων βιολογικού ενδιαφέροντος που δημιουργήθηκε το 2006. Όλα τα μοντέλα στην επιμελημένη ενότητα της Βάσης Δεδομένων BioModels έχουν αξιοποιηθεί σε επιστημονικά αξιολογημένη βιβλιογραφία.

Τα μοντέλα που είναι αποθηκευμένα στο οργανωμένο τμήμα της BioModels είναι συμβατά με το MIRIAM, το πρότυπο επιμέλειας και σχολιασμού μοντέλων. Τα μοντέλα έχουν προσομοιωθεί από επιμελητές ώστε να ελέγχεται ότι όταν εκτελούνται σε προσομοιώσεις, παρέχουν τα ίδια αποτελέσματα με αυτά που περιγράφονται στη δημοσίευση. Τα στοιχεία του μοντέλου σημειώνονται, ώστε οι χρήστες να μπορούν εύκολα να αναγνωρίζουν κάθε στοιχείο του μοντέλου και να ανακτούν περαιτέρω πληροφορίες από άλλες πηγές.

Οι μοντελιστές μπορούν να υποβάλουν τα μοντέλα σε μορφή SBML και CellML. Τα μοντέλα μπορούν, στη συνέχεια, να ληφθούν σε μορφή SBML, VCML, XPP, SciLab, Octave, BioPAX και RDF/XML. Τα δίκτυα αντίδρασης των μοντέλων παρουσιάζονται σε ορισμένες μορφές γραφικών, όπως PNG, SVG και γραφική μικροεφαρμογή Java, στην οποία ορισμένα δίκτυα παρουσιάστηκαν ακολουθώντας τη Γραφική Σημειογραφία της Βιολογίας Συστημάτων. Επίσης, μία αναγνώσιμη περίληψη κάθε μοντέλου είναι διαθέσιμη σε μορφή PDF.

## Παραπομπές


## Εξωτερικοί Σύνδεσμοι
* https://www.ebi.ac.uk/biomodels/

Κατηγορία:Βιολογικές βάσεις δεδομένων
Κατηγορία:Βιολογία συστημάτων
Κατηγορία:Μοριακή βιολογία
Πείραμα του Ερατοσθένη

Το **πείραμα του Ερατοσθένη** είναι ένα πείραμα του 3ου αιώνα π.Χ. και με την εφαρμογή του κατόρθωσε ο Ερατοσθένης ο Κυρηναίος να υπολογίσει την περιφέρεια της Γης με γεωμετρικό τρόπο. Οι υπολογισμοί του έφτασαν αρκετά κοντά στην πραγματική τιμή που έχουμε σήμερα.

μικρογραφία|314x314εσ|Απεικόνιση του πειράματος του Ερατοσθένη.
μικρογραφία|376x376εσ

## Τρόπος Μέτρησης Περιφέρειας της Γης
Ο Ερατοσθένης ήξερε ότι κατά το μεσημέρι του θερινού ηλιοστασίου, οι ακτίνες του Ήλιου στη Συήνη (Ασουάν) πέφτουν κάθετα. Βασισμένος σε αυτό, τοποθέτησε ένα ραβδοειδές αντικείμενο κάθετα στο έδαφος στην Αλεξάνδρεια και μέτρησε τη γωνία μεταξύ του αντικειμένου και των ακτίνων του ήλιου. Επειδή η  απόσταση Γης-Ήλιου είναι μεγάλη, οι ακτίνες πέφτουν σχεδόν παράλληλα. Άρα αυτή η γωνία είναι σχεδόν ίση με τη γωνία του κυκλικού τόξου Αλεξάνδρειας - Συήνης ως εντός εναλλάξ. Άρα: 

\frac{\mu\epsilon\tau\rho\eta\mu\epsilon\nu\eta\quad\gamma\omega\nu\iota\alpha}{360\circ}=\frac{\tau\circ\xi\circ}{\pi\epsilon\rho\iota\phi\epsilon\rho\epsilon\iota\alpha\quad\Gamma\eta\varsigma}



\pi\epsilon\rho\iota\phi\epsilon\rho\epsilon\iota\alpha\quad\Gamma\eta\varsigma=\frac{360\circ\cdot\tau\circ\xi\circ}{\mu\epsilon\tau\rho\eta\mu\epsilon\nu\eta\quad\gamma\omega\nu\iota\alpha}

μικρογραφία|315x315px|Σημερινή εκτέλεση του πειράματος του ΕρατοσθένηΗ γωνία που μέτρησε είναι 7,2ο. Μετά από αυτή τη διαδικασία βρήκε ότι η περιφέρεια της Γης είναι 39.000 με 46.000 Km. Η τιμή που έχουμε βρει σήμερα ως την περιφέρεια της Γης είναι 40.008 Km. Παρατηρούμε ότι η σωστή τιμή βρίσκεται στους υπολογισμούς του Ερατοσθένη.

## Έμμεσα αποτελέσματα του πειράματος του Ερατοσθένη
Από την περιφέρεια της Γης μπορούμε να βρούμε κι άλλα πράγματα χρησιμοποιώντας τη Γεωμετρία. Από την περιφέρεια μπορούμε να βρούμε προσέγγιση της ακτίνας της Γης διαιρώντας με το 2π και του όγκου της Γης βρίσκοντας τον κύβο της περιφέρειας και μετά διαιρώντας με το 32/3 επί το τετράγωνο του π.

r = \frac{C}{2\pi}

V=\frac{3C^3}{32\pi^2}

## Πιθανά λάθη κατά τη μέτρηση
Κατά την εκτέλεση του πειράματος υπήρξαν κάποια λάθη τα οποία δεν προέβλεψε ο Ερατοσθένης. Η Γη έχει σχεδόν σφαιρικό σχήμα (γεωειδές σχήμα), πράγμα που σημαίνει ότι για να βρούμε την περιφέρεια της Γης, πρέπει οι 2 πόλεις (Συήνη και Αλεξάνδρεια) και ένας πόλος της Γης να φτιάχνουν κύκλο την περιφέρεια της Γης. Όμως αυτά τα 3 σημεία δεν φτιάχνουν κύκλο τη περιφέρεια της Γης επειδή δεν έχουν κοινό Γεωγραφικό Μήκος.

Επίσης, το έδαφος δεν είναι πάντα λείο. Η μετρημένη γωνία μπορεί να είχε ένα μικρό σφάλμα λόγω καμπυλότητας του εδάφους. Όμως, ένα μικρό σφάλμα στη μέτρηση της γωνίας είναι μεγάλο στη περιφέρεια που έχουμε βρει  λόγω της μεγάλης ακτίνας της Γης.
[αριστερά|μικρογραφία|648x648εσ|Η Αλεξάνδρεια και η Συήνη δεν έχουν το ίδιο [Γεωγραφικό μήκος.]]
αριστερά|μικρογραφία|343x343εσ|Το έδαφος έχει ορισμένη καμπυλότητα σε κάποια σημεία.

## Παραπομπές


Κατηγορία:Αρχαία ελληνική επιστήμη
Κατηγορία:Γεωδαισία
Κατηγορία:Πειράματα φυσικής